
Előkészítette:	Baloghné Juhász Erzsébet irodavezető

Véleményező:	Pénzügyi, Ügyrendi és Városfejlesztési Bizottság

Döntéshozatal:	egyszerű többség 

Tárgyalás módja:	nyilvános ülés

Martfű Város Önkormányzata 124/2016. (VII. 12.) határozatában döntött arról, hogy a Martfűi Nonprofit Kft-vel kötött hulladékgazdálkodási közszolgáltatási szerződést 2016. július 31. napjával közös megegyezéssel megszünteti, valamint az új közszolgáltató kiválasztása érdekében közbeszerzési eljárást indít.
Önkormányzatunk 2016. évi közbeszerzési terve nem tartalmazza e beszerzést, mivel ez a terv elfogadását követően merült fel.

A Kbt. 42. § (3) bekezdésében foglaltak szerint „…..Az ajánlatkérő a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathat. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.”  

Kérem a Tisztelt Képviselő-testületet, Martfű Város Önkormányzata 2016. évi összesített közbeszerzési tervének módosítását a melléklet szerint hagyja jóvá.



Határozati javaslat:

.../2016. (…..) határozat

Martfű Város Önkormányzata 2016. évi összesített közbeszerzési tervének módosításáról 

Martfű Város Önkormányzatának Képviselő-testülete a közbeszerzésekről szóló 2015. évi CXLIII. törvény 42. § (1) bekezdése alapján elfogadja Martfű Város Önkormányzata 2016. évi összesített közbeszerzési tervének módosítását e határozat melléklete szerint.

Erről értesülnek:
1. Jász-Nagykun-Szolnok Megyei Kormányhivatal 
2. Valamennyi képviselő helyben. 
3. Műszaki Iroda
4. Pénzügyi és Adóügyi Iroda


Martfű, 2016. szeptember 19.

Dr. Papp Antal
polgármester

Látta:	Szász Éva
jegyző

